 7 ጉንቦት 2020 ምንጪ ስእሊ, Getty Images ኣብዚ ኣብ ወርሒ ጉንቦት ክካየድ ዝነበሮ መረጻ ኢትዮጵያ ኣብ መወዳእታ ወርሒ ነሓሰ ክካየድ እዩ ትልሚ ተታሒዙዎ ነይሩ ሕዚውን ብሰንኪ ኮቪድ 19 ቦርድ መረጻ እታ ሃገር እቲ ሃገራዊ መረጻ ንዘይተፈለጠ እዋን ክናዋሕ ወሲኑ እንተኾነ እቲ ሕዚ ኣብ ስራሕ ዘሎ ሃገራዊ ባይቶ ኣብ መወደእታ መስከረም ማለትውን መስከረም 25 እዩ እብረ ስልጣኑ ዘብቅዕ እዚ ኣባል ባይቶ እብርኡ ቅድሚ ምብቅዑ እንተነኣሰ ሓደ ወርሒ ቀዲሙ ሓድሽ ሃገራዊ መረጻ ተገይሩ ክፍጸም ከምዝግባእ ኣብ ዓንቀጽ 58 ንኡስ ዓንቀጽ 3 ሰፊሩ ይርከብ እቲ ሕገ-መንግስቲ ዋላ እቲ ባይቶ ዕድመ ስርሑ ከየብቀዐ በቲ ቀዳማይ ሚኒስተር ክብተን ዝኽእለሉ መስርሕ እንተቕመጠኳ መረጻ ክካየድ ዘይኽእለሉ ሓደጋ እንተተፈጢሩ እንታይ ክግበር ከምዘለዎ ግን ዝኾነ ፍታሕ ኣየቕመጠን ቦርድ መረፃ ዝኸደሉ መገዲ ልክዕ ኣይኮነን ፌደራሊስት ኮንግረስ ኦሮሞ ኦፌኮን ግንባር ናፃነት ኦሮሞን እቲ ሓድሽ ስርዓት ኦህዴድን ብኣዴንን እዮም ዝዝዉርዎ ዘለዉ ህወሓት ተመሪፁምበር ለሚኑ ዝመፅአ ውድብ ኣይኮነን ዶክተር ሰለሞን ኪዳነ ኢህወደግ ተዋሂዱ ኮነ ከይተወሃደ ኣብ ኢትዮጵያ ዘምጽኦ ለውጢ የለን እዚ ድማ እታ ፖለቲካዊ ቅልውላው ዘስገኣ ሃገር ናይ ስልጣን ሓጓፍ ከየስዕበላ ሻቕሎት ፈጢሩ ኣሎ ሕገ-መንግስታዊ ኣማራጺታት መንግስቲ ፌዴራል ኣብ ዝሓለፈ ሰሙን ገለ ውድባት ፖለቲካ ጸዊዑ ነቲ ጸገም ንምፍታሕ ኣርባዕተ ኣማራጺታት ኣቕሪቡ ነይሩ እቲ ባይቶ ምብታን ህጹጽ ኣዋጅ ምእዋጅ ሕገ-መንግስቲ ምምሕያሽ ምግባር ወይ ከኣ ሕገ መንግስታዊ ትርጓመ ዝብሉ እዮም ገለ ሓሳብ ወሃብቲ ኣርባዕቲኦም ኣማራጺ ክኾኑ ከምዘይኽእሉ ዘቕበጹ ነይሮም መብዛሕትኦም ድማ ብፍላይ እቲ ብቐሊል ወጻእን ኣብ ሓጺር እዋንን ክግበር ይኽእል እዩ ዝበልዎ ሕገ-መንግስታዊ ትርጓመ እንተዝሕተት ዝብል ሓሳብ እዮም ደጊፎም ብርክት ዝበሉ ድማ እቲ ዘተ ክሰፍሕን ሙሉእ እቲ ሰነድ ክወሃቦም ዝሓተቱ ነይሮም እንተኾነ ካልእ መድረኽ ከይተዳለወ 27 ሚያዝያ እቲ ሃገራዊ ባይቶ እቲ ራብዓይ ኣማራጺ ዝነበረ ሕገ-መንግስታዊ ትርጓመ ይተሓተተሉ ዝብል ውሳነ ኣጽዲቑ ርግጽ ካብ ካሊእ እዋን ብዝተፈለየ መልክዑ እቲ ኣኼባ ብዕጹው ስለዝተገብረ ካብቲ ዜና ወጻኢ ዝርዝር እቲ ዘተ ምፍላጥ ኣይተኽኣለን መረጻ እንታይ ክመስል ከምዘለዎ ብኸመይ መልክዕ ክካየድ ከምዘለዎን ውድባት ፖለቲካ ተዛትዮም ክውስኑን ኣብ ስምምዕ ክበጽሑን ከምዝግባእ ኣብ ዩኒቨርሲቲ መቐለ በዓል-ሞያ ሕጊ ሓጋዚ ፕሮፌሰር መኮነን ፍሰሃ ንቢቢሲ የረድእ ምንጪ ስእሊ, NEBE ገለ ፖለቲካዊ ውድባትከ እንታይ ኢሎም? 